— Я ніколі не думаю пра дыпломы і іх колькасць. Я проста раблю тое, што люблю, і атрымліваю асалоду. Што канкрэтна да гэтага конкурсу, тут, мабыць, сыграў ролю падбор кветак. Купальскі абрад патрабуе тых кветак і траў, якія маюць пэўнае значэнне і якія не проста так выкарыстоўваліся нашымі продкамі. Гэта сёння мы любім больш дарагія, часта прывазныя кветкі. Раней жа цаніліся простыя палявыя кветкі. У маім букеце тон задалі простыя ружы, васількі, якія ўжо сталі сімвалам Беларусі, рамонкі і зелень.